Club de Esperanto in London

Le Club de Esperanto in London () es un association de esperanto in London (Anglaterra) que se occupa del diffusion de esperanto e organisa eventos cultural e educative pro le membros e esperantistas de altere regiones e paises. Illo esseva fundate in 1903 e es un del plus vetere clubs de esperanto in le mundo. Illo coopera con le Association de Esperanto de Grande Britannia (EAB) e le Association Universal de Esperanto (UEA).

In su plus de un seculo de vita, illo ha organisate multe eventos e ha essite responsabile de multe publicationes. In 1910, le traduction del Biblia facite per Zamenhof directemente ex le texto hebree esseva publicate in London. In le mesme periodo, un gruppo de prestres e eruditos parlante esperanto traduceva le Nove Testamento. Le traduction esseva finite in 1912, ma un nove edition con le Vetere Testamento appareva in 1926. Illo es cognoscite como le Biblia de London. Le Club ha organisate duo congressos universal (UK) in London, le 30me in 1938 e le 56te in 1971. Ab 1903 usque hodie, le Club ha organisate cursos pro inseniar esperanto, recentemente in linea durante le pandemia.

Le Club publica un bulletin un vice per duo menses, que presenta le programma de activitates del club.

 Ligamines externe 
 Sito official

Categoria:Esperanto